CD Projekt S.A.|  |
| Forma | Akcinė bendrovė |
| Pramonė | Kompiuteriniai ir videožaidimai |
| Įkurta | 1994 m. gegužės mėn. |
| Įkūrėjas (-ai) | Marcin IwińskiMichał Kiciński |
| Centrinė būstinė | Varšuva, Lenkija |
| Svarbiausi darbuotojai | Adam Kiciński(prezidentas, CEO)Marcin Iwiński (CEO)Piotr Nielubowicz (CFO) |
| Darbuotojų | 1 111 (2019 m.) |
| Tinklalapis | cdprojekt.comcdprojektred.comcdp.plgog.com |

**CD Projekt S.A.** – Lenkijos leidėjas, platinantis kompiuterinius bei videožaidimus; įmonių grupė. Įmonės būstinė įsikūrusi Varšuvoje. Įmonė garsėja platinama kompiuterinio žaidimo „The Witcher" serija, taip pat projektu *GOG.com*.

Istorija
--------

Įmonę 1994 m. gegužės mėn. įkūrė Marcin Iwiński ir Michał Kiciński. Tuo metu ji specializavosi Lenkijos rinkoje. Pirmoji Lenkijoje pradėjo leisti kompiuterinius žaidimus ir edukacinę programinę įrangą CD formatu. Taip pat pirmoji pradėjo leisti populiarių užsienio žaidimų versijas jas lokalizuojant lenkų kalba, tokių kaip „Baldur's Gate" saga (vienas pirmųjų pilnai išverstų žaidimų į lenkų kalbą, kas tapo vienu svarbiausių etapų formuojantis Lenkijos žaidimų pramonei), „Planescape: Torment", „Icewind Dale" ir daugelis kitų. Daugumoje „CD Projekt" verčiamų žaidimų veikėjus įgarsino žinomi lenkų aktoriai ir kitos įžymios asmenybės.

2002 m. „CD Projekt" išplėtė savo veiklą, įsitvirtindama Čekijos ir Slovakijos rinkose, kur pradėjo platinti žaidimus čekų kalba. Kiek vėliau įsitvirtino ir Vengrijoje.

2005 m. paleido *gram.pl* portalo veiklą, kuriame buvo prekiaujama naujausiais žaidimais. Portalas vėliau buvo parduotas.

2008 m. įsigijo lenkų „Metropolis Software" studiją. Tais pačiais metais pranešė apie dar vieno žaidimų prekybai internetu skirto tinklalapio paleidimą – *gog.com* (*Good Old Games*).

Be žaidimų, įmonė taip pat platina filmus DVD ar Blu-Ray formatu. Yra oficiali kompanijų „Activision Blizzard", „Codemasters", „NCsoft", „SEGA", „THQ" ir „The Walt Disney Company" kuriamų žaidimų platintoja Lenkijos rinkoje.

2008 m. „CD Projekt" grupė suformavo naują holdingo bendrovę „CDP Investment Sp. z o.o.", kuri vėliau susijungė su vietine bendrove „Optimus S.A.". 2011 m. „CD Projekt RED Sp. z o.o." susijungė su „CD Projekt RED S.A." ir tapo valdančiąja grupės nare.

2014 m. lapkritį buvo išpirkta bendrovės valdyba, sukuriant nepriklausomą „CDP" įmonę.

CD Projekt RED
--------------

2002 m. įsteigta studija, užsiimanti žaidimų kūrimu. Pirmasis produktas buvo „The Witcher" (2008 m.), sukurtas pagal Andrzej Sapkowski knygų seriją „Raganius".

### Žaidimai

| Pavadinimas | Išleidimo data | Platforma (-os) | Variklis | Pastabos |
| --- | --- | --- | --- | --- |
| *The Witcher* | 2007 m. | Microsoft Windows, OS X | Aurora Engine | *Enhanced Edition* pasirodė 2008 m. |
| *The Witcher 2: Assassins of Kings* | 2011 m. | Microsoft Windows, OS X, Linux, Xbox 360 | REDengine | *Enhanced Edition* pasirodė 2012 m. |
| *The Witcher 3: Wild Hunt* | 2015 m. | Microsoft Windows, PlayStation 4, Xbox One | REDengine 3 |  |
| *The Witcher 3: Wild Hunt – Hearts of Stone* | 2015 m. | Microsoft Windows, PlayStation 4, Xbox One | REDengine 3 | Papildymas |
| *The Witcher 3: Wild Hunt – Blood and Wine* | 2016 m. | Microsoft Windows, PlayStation 4, Xbox One | REDengine 3 | Papildymas |
| *Gwent: The Witcher Card Game* | 2018 m. | Microsoft Windows, PlayStation 4, Xbox One | Unity | Kolekcionuojamų kortų žaidimas *The Witcher 3* tematika |
| *Thronebreaker: The Witcher Tales* | 2018 m. | Microsoft Windows, PlayStation 4, Xbox One | Unity | Kolekcionuojamų kortų žaidimas *The Witcher 3* tematika |
| *Cyberpunk 2077* | 2020 m. | Microsoft Windows, PlayStation 4, Xbox One | REDengine 4 |  |
| *The Witcher: Monster Slayer* | 2021 m. | Android, iOS |  |  |
| *Cyberpunk 2077: Phantom Liberty* | 2023 m. | Microsoft Windows, PlayStation 4, Xbox One | REDengine 4 | Pirmasis *Cyberpunk 2077* papildinys. |

CDP
---

*Pagrindiniai straipsniai – CDP ir cdp.pl*.
2014 m. valdybos nariai Michał Gembicki ir Robert Wesołowski kartu įsigijo „CD Projekt" kontrolinį akcijų paketą ir „CDP" tapo nepriklausoma įmone. 2015 m. pradžioje buvo paleista el. komercijos platforma *cdp.pl*, siūlanti įvairaus tipo produktus.

GOG.com logotipas

GOG.com
-------

2008 m. buvo paleistas žaidimų prekybai internetu skirtas tinklalapis *GOG.com (Good Old Games)*, siekiant padėti žaidėjams surasti senus žaidimus. Įmonės tikslas ir siekiai – žaidimų pasiūla žaidėjams be skaitmeninės prieigos kontrolės (DRM) ir nemokami parsisiunčiamo turinio paketai (DLC). Vėliau tinklalapį papildė naujų AAA klasės žaidimų apžvalgos.

Išnašos
-------

1. ↑  CD Projekt. „MANAGEMENT BOARD REPORT ON THE ACTIVITIES OF THE CD PROJEKT GROUP AND CD PROJEKT S.A. IN 2019" (PDF). p. 6. Nuoroda tikrinta 2020-04-09.
2. ↑  History
3. ↑  Kalista, Randy (2008). „Metropolis Software and CD Projekt form super Central European development house". GamingNexus.com. Nuoroda tikrinta 2012-04-28.
4. ↑  „Company Profile". CD Projekt. Suarchyvuotas originalas 2012-04-19. Nuoroda tikrinta 2012-04-28.
5. ↑  „Nasza Historia". CD Projekt RED S.A. Nuoroda tikrinta 2012-04-28.[neveikianti nuoroda] **(**lenk.**)**
6. ↑  The Witcher
7. ↑  „Announcing Cyberpunk 2077: Phantom Liberty - Cyberpunk 2077 — from the creators of The Witcher 3: Wild Hunt" (britų anglų). Suarchyvuota iš originalo 2022-09-25. Nuoroda tikrinta 2022-09-28.
8. ↑  Daniel Kłosiński (2014-12-19). „CD Projekt sprzedaje Cdp.pl - firmę przejmują menedżerowie" (lenkų). Eurogamer.pl.

Nuorodos
--------

* cdprojekt.com